CELEX: 32018D1109(02)
Language: bg
Date: 2018-11-05 00:00:00
Title: Решение на Комисията от 5 ноември 2018 година за заместване на член на групата на заинтересованите страни в платформата REFIT

9.11.2018   
               
               
                  BG
               
               
                  Официален вестник на Европейския съюз
               
               
                  C 403/8
               
            
         РЕШЕНИЕ НА КОМИСИЯТА
         от 5 ноември 2018 година
         за заместване на член на групата на заинтересованите страни в платформата REFIT
         (2018/C 403/05)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Решение C(2015) 3261 final на Комисията от 19 май 2015 г. за създаване на платформата REFIT, и по-специално член 4 от него,
         като има предвид, че:
         
                     (1)
                  
                  
                     В член 4 от Решение C(2015) 3261 final на Комисията за създаване на платформата REFIT (наричана по-нататък „платформата“) се предвижда платформата да включва „правителствена група“ и „група на заинтересованите страни“, като в групата на заинтересованите страни членуват до 20 експерти, двама от които представляват Европейския икономически и социален комитет и Комитета на регионите, а останалите членове са представители на бизнеса, включително на малките и средните предприятия (МСП), както и на социалните партньори и организациите на гражданското общество, които имат пряк опит в прилагането на законодателството на Съюза. Експертите в групата на заинтересованите страни се назначават в лично качество или за да представляват общ интерес, споделян от различни заинтересовани страни.
                  
               
                     (2)
                  
                  
                     В член 4, параграф 4 от Решението се предвижда, че Комисията, по предложение на първия заместник-председател на Комисията, назначава членовете на групата на заинтересованите страни, подбрани измежду кандидатите с пряк опит в прилагането на законодателството на Съюза, които са отговорили на поканата за представяне на кандидатури. При назначаването се гарантира, в рамките на възможното, балансирано представителство на различните отрасли, интереси и региони на Съюза и равенството между половете. В член 4, параграф 5 от Решението се предвижда, че членовете се назначават с мандат до 31 октомври 2019 г. Съгласно член 4, параграф 6 от Решението членовете, които подадат оставка, могат да бъдат заменени за остатъка от мандата им.
                  
               
                     (3)
                  
                  
                     В Решение C(2015) 9063 final на Комисията от 16 декември 2015 г. за назначаване на членовете на групата на заинтересованите страни в платформата REFIT (1) се предвижда, че в случай на прекратяване на членството на член на групата на заинтересованите страни по време на мандата на платформата, първият заместник-председател може да номинира заместник от първоначалния списък на кандидатите, отговорили на поканата за изразяване на интерес за членство в групата на заинтересованите страни.
                  
               
                     (4)
                  
                  
                     Г-н Michael Van Straalen подаде оставка като член на групата на заинтересованите страни, считано от 28 май 2018 г.
                  
               
                     (5)
                  
                  
                     Д-р Frantisek Doktor е в първоначалния списък на кандидатите, отговорили на поканата за изразяване на интерес за членство в групата на заинтересованите страни,
                  
               РЕШИ:
         
            Член единствен
            Д-р Frantisek Doktor се назначава за член на групата на заинтересованите страни в платформата REFIT до 31 октомври 2019 г., на мястото на г-н Michael Van Straalen.
         
         
            Съставено в Брюксел на 5 ноември 2018 година.
            
               
                  За Комисията
               
               Frans TIMMERMANS
               
                  Заместник-председател
               
            
         
         
            (1)  https://ec.europa.eu/info/sites/info/files/commission-decision-appointment-of-members-stakeholder-group-refit-platform_dec2015_en.pdf
      
      
         
            ПРИЛОЖЕНИЕ
            
                        Име
                     
                     
                        Гражданство
                     
                     
                        Представлява общ интерес на заинтересованите страни в определена област на политиката
                     
                     
                        Настоящ работодател
                     
                  
                        Д-р Frantisek Doktor
                     
                     
                        словашко
                     
                     
                        ДА
                     
                     
                        ViaEuropa Competence Centre s.r.o